**№ 14 дәріс (2 сағат)**

**Дәрістің мазмұны: Теледидарлық бағдарлама.**

Бағдарлама – хабардың жанрлық-тақырыптық құрылымы. ТД бағдарламалары-ның жасалу процесі, бағдарлама кезеңдерi: болжау, перспективті және календарлық жоспарлау, беттеу және эфирге шығару.

Егер режиссерден эфирдегі әңгiме немесе сөз сөйлеуде басты нәрсе не деп санайтынын сұраса, көбі былай жауап бередi: «Сөйлеушiнің даралығы маңызды. Коммуникатордың даралығы ТД-да үлкен мәнге ие. Сiз эфирде не айтасыз және бұны сіз қалай айтасыз, өте маңызды. Журналист-теледидаршы маңызды бір нәрсе туралы телекөрермендермен бөлісуге, айтуға асығады. Бұл импульс сенiмдi және өте жақсы нәтиженi жиi бередi. Қашан журналист жұмыспен айналысса, белгілі бір салада соның бiлгiшi болып табылады немесе олармен қызықты, ерекше жағдай болса, соны аудиториямен бөлісуге асығады.

Сiз әңгiменi қандай желіде ұтымды жасайсыз, сөз сөйлеу, негiзгi тақырып қандай болатынын шешуге тиiстiсiз. Мұндай тақырыпсыз, байланыстырушы звенесіз әңгіме әр жаққа кетеді. Сондықтан әу баста нақты мақсат пен міндет қойылуы керек.

Келесі мәселе – сөйлейтін мәтінді дайындау. Егер әңгіме таза фактіге, ақпараттық материалға құрылса, бұл көмектесуі мүмкін, бірақ мұндай жағдайда импровизация, өзінділік элементі жоғалады. Әңгіменің кереметтігі оның қазір болғандығында. Бұл жағдайда, әңгіме барысында түсіндіру проблемалар туралы алдын ала сұрақтар дайындалады. Кез келген импровизацияға жақсы дайындалуы тиіс. Авторға өзінің ойын, идеясын жетілдіру үшін “стрелок”, “наметок” сияқты бағдарлаушы сөздерді ескеру керек. Егер эфирде әңгіме кезінде сөйлесу басқа бағыт алса, онда бұл нұсқауларды өзгертуге болады.

Бәрінен қиыны – бастау. Біреулер жақсы бастаманы бірнеше күн күтсе, басқалар суырыпсалмалықты қалайды. Мәтінге келесі күні қайта оралыңыз. Басында өзіндік түпнұсқалық «журналистік жүріс» немесе «жеткізу» түрінде, немесе бейнелеу материалы түрінде, немесе музыкалық заставка түрінде, немесе журналистік түсінік ретінде беру қажет. Әрбір тележурналистің кадрдағы сөз сөйлеуді, әңгімені, бағдарламаны бастауының өзіндік қабылдауы мен әдістері бар.

Ең негізгісі, баста әңгiменiң басты мағынасы болуы керек, мәтінді сөзбе-сөз жаттап алмаңыз, берілген мәтін, ұстанған ойдан шығыңыз. Сонда үзіліс табиғи, ал әңгіме еркін болады.